Ի դեպ՝ երկար ժամանակ նա չէր նկարում. լծվել էր իր ղեկավարած Մերկուրովի անվան մանկական գեղարվեստական դպրոցի վերականգնման աշխատանքներին՝ առաջնահերթ համարելով մատաղ սերնդի գեղագիտական դաստիարակության գործը: Միայն 1992թ. վերսկսեց իր գեղարվեստական գործունեությունը՝ պահանջ զգալով արդեն ավելի պինդ ու թանձր նյութի: Յուղաներկի միջոցով նա ավելի լավ պիտի կարողանար արտահայտել իր հոգում կուտակված ապրումները: